sandhya 373 Views MUTUAL FUNDS , sebi , SEBI norms
SEBI
న్యూఢిల్లీ: మ్యూచువల్‌ ఫండ్‌ ఇన్వెస్టర్ల డబ్బుకు రక్షణ కల్పించేందుకు, సంస్థల అడ్డగోలు పెట్టుబడులకు కళ్లెం వేసేందుకు సెబి కఠినచర్యలకు సిద్ధమవుతోంది. ముఖ్యంగా లిక్విడ్‌ మ్యూచువల్‌ ఫండ్స్‌కు కఠిన నిబంధనలతోపాటు డిబెంచర్ల డిఫాల్ట్స్‌ అరికట్టేందుకు మరిన్ని ఆంక్షలను విధించింది సెబి. తాను ఏర్పాటు చేసిన మ్యూచువల్‌ ఫండ్‌ అడ్వైజరీ కమిటీ సిఫార్సుల ప్రకారం అనేక మార్పులను చేపట్టింది సెబి. సెప్టెంబరు 2020 నుంచి అనేక కొత్త నిబంధనలను కూడా తీసుకురాబోతోంది. ఇవన్నీ ప్రత్యక్షంగా పరోక్షంగా నాన్‌ బ్యాంకింగ్‌ ఫైనాన్స్‌ కంపెనీలకు (ఎన్‌బిఎఫ్‌సి)మరింత గడ్డుపరిస్థితులను తీసుకురాబోతున్నాయి.
సెబి చెబుతున్న లెక్కల ప్రకారం ప్రస్తుతం డెట్‌ ఫండ్స్‌లో రూ.13.24లక్షల కోట్ల విలువైన అసెట్స్‌ నిర్వాహణలో ఉన్నాయి. వీటిల్లో రూ.3.12 లక్షల కోట్లు ఎన్‌బిఎఫ్‌సిలు, హౌసింగ్‌ ఫైనాన్స్‌ కంపెనీలకే ఎక్స్‌్‌పోజర్‌ ఉంది. ఈక్విటీ సహా వివిధ ఫండ్స్‌లో మొత్తం రూ.25.93లక్షల కోట్లను మ్యూచువల్‌ ఫండ్‌ సంస్థలు నిర్వహిస్తున్నాయి. సెప్టెంబరు 2020 నాటికి ఇవన్నీ కొత్త నిబంధనలు పాటించాల్సి ఉంటుంది. అవి 20 శాతం ఆస్తులను లిక్విడ్‌ సెక్యూరిటీస్‌లో ఉంచాలి. ఒకే రంగంలో ఇన్వెస్ట్‌ మెంట్‌ని 25-20శాతానికి కుదించడం, మొత్తం షేరు కేపిటల్‌లో 20 శాతానికి మించి ప్రమోటర్లు తనఖా పెడితే సదరు సమాచారాన్ని బహిర్గతపరచాలి. ఇప్పుడు మ్యూచువల్‌ ఫండ్‌ సంస్థలు ప్రమోటర్లకు షేర్లను తనఖా పెట్టుకుని రూ.50వేల కోట్ల వరకూ రుణాలు ఇచ్చారు. ఈ నిబంధనల్లో కూడా మార్పు ఉండాలి.
ప్రస్తుతం రెండు రూపాయల విలువైన షేర్లు తనఖా పెట్టుకుని ఒక్క రూపాయి రుణమిస్తున్నారు. దీన్ని నాలుగు రూపాయలకు పెంచబోతున్నారు. అంటే ఇకపై 4 రూపాయల విలువైన షేర్లు పెట్టిన తర్వాతే ఒక్క రూపాయి వరకూ రుణం తీసుకోవచ్చు. మ్యూచువల్‌ ఫండ్‌ సంస్థలు, ప్రమోటర్ల మధ్య ఒప్పందాన్ని తాము ఎంత మాత్రమూ అంగీకరించబోమనే సెబి చైర్మన్‌ త్యాగీ స్పష్టంచేశారు. ప్రస్తుతం ఏదైనా డెట్‌ సాధనం ఇన్వెస్ట్‌మెంట్‌ గ్రేడ్‌ కంటే కిందకి దిగి వస్తే మేనేజర్లు తమ సొంత నిర్ణయాలతో వాటిని రైట్‌ ఆఫ్‌  చేసేస్తున్నారు. ఇకపై అలాంటి చర్యలు కుదరవు. సదరు ఇన్వెస్ట్‌మెంట్‌ పేపర్‌ను బూస్ట్‌ చేయడానికి గానీ, పడేయడానికి గానీ సొంత ట్రేడ్స్‌, రైట్‌ ఆఫ్స్‌ వంటివి చేయడానికి కుదరదు. త్వరలో ఇందుకు సంబంధించిన యూనివర్సల్‌ ఫ్రేమ్‌ వర్క్‌ అందుబాటులోకి రాబోతోంది.
తాజా బిజినెస్‌ వార్తల కోసం క్లిక్‌ చేయండి: https://www.vaartha.com/news/business/